  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Можга ёросысь Уча черкогуртысь лулчеберет юртэ сценалы выль тыл тӥрлык пуктӥзы. Техникаез «Культура малой Родины» ӵектос улсын басьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Светодиодной прожеторъёс, поттоно софит, конвертер, тылэн ужанлы ноутбук но ватсам арбериосты бадӟым сцена вылэ пуктӥзы. Выль тӥрлык ужрадъёсты эшшоно яркыт но ӟеч радъяны луонлык сётоз. Ужъюртысь ӧнерчиос арлы быдэ 200 пала ужрадъёс ортчытъяло. Отчы 25 сюрслэсь трос адями ветлэ. Лулчеберетъя юртын 18 клубъёс ужало, кытчы 200-лэсь трос адямиос пырисько. Тодэ вайытом, 2022-тӥ арын программа улсын лулчеберетъя юртын тупатъян ужъёсты быдэстӥзы. Ватсалом, 2023-тӥ арын «Огъя Россия» партилэн «Культура малой Родины» ӵектосэзъя Удмуртиын 28 лулчеберет юртъёсты выльдозы. Та дырлы Вавож, Юкаменск, Сарапул, Ува, Дэбес ёросъёсын тупатъян ужъёсты быдэстӥзы ни. Озьы ик ӵектос улсын муниуипал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Тегъёс: Лулчеберет тупатъянужъёс Можга Удмуртия  